በተሃድሶ መድረኩ ‹‹ብቁና ውጤታማ መምህር፣ ተመራማሪና ፈፃሚ ለትምህርት ጥራትና ለሀገራዊ ህዳሴ!›› የሚል ሰነድ እና የዩኒቨርሲቲው የ2009 በጀት ዓመት የስድስት ወራት ዕቅድ አፈፃፀም ሪፖርት ቀርበው ውይይት ተካሂዶባቸዋል፡፡ ባለፉት 15 ዓመታት በማኅበራዊ፣ ኢኮኖሚያዊ እና ፖለቲካዊ መስኮች የታዩ ለውጦችና ክፍተቶችን በመፈተሽ ለቀጣይ ሥራዎች የጋራ መግባባትን የሚፈጥሩ ጉዳዮች እንዲሁም በሀገር አቀፍ ደረጃ መንግስት ለትምህርት መስክ በሰጠው ትኩረት የከፍተኛ ትምህርት ተቋማት የሚኖራቸው ድርሻና የሚጠበቀው ስኬት በስፋት ተዳሰዋል፡፡ የተሃድሶ መድረኩ በአስተዳደርና በአካዳሚክ ዘርፍ በአራት የኃይል መድረኮችና በበርካታ ቡድኖች ተከፋፍሎ ውይይት ተካሂዷል፡፡
